यूनिभर्सिटी अफ अक्सफोर्ड वा नेपालीमा अक्सफोर्ड विश्वविद्यालय (अङ्ग्रेजी: University of Oxford यूनिभर्सिटि अव् ओक्स्फर्ड्, संक्षेप मा ओक्सन), ओक्सफर्ड, इङ्गल्याण्ड, मा स्थित, अङ्ग्रेजीभाषी विश्व को भन्दा पुरानो विश्वविद्यालय हो। अक्सफोर्ड बिश्वबिद्यालयको स्थापनाबारे प्रयाप्त प्रमाण नभेटिए पनि किंवदंती अनुसार,सन् ८७२ मा तत्कालिन Wessex का राजा अल्फ्रेड द ग्रेटले केहि भिक्षुहरु संगको केहि दिनसम्मको बहस पश्चात स्थापित गर्नु भएको थियो। १२ औं शताब्दीमा केहि प्रख्यात शिक्षकहरुको समूहको अगुवाइमा बिद्यार्थीहरु संगठित गरि शिक्षामा सुधार को थालनी गरियो साथ साथै ११६७ मा राजनीतिक कारण तत्कालिन राजाले फ्रान्समा पढ्न गएका सबै विद्यार्थीहरुलाई घर फिर्ता गर्नको लागि आदेश दिए तब अक्सफोर्ड बिश्वबिद्यालयले उचाई लिएको थियो। बेलायत स्थित उक्त विश्वविद्यालय द्वारा ४४ कलेज तथा हलहरु र १०० भन्दा धेरै पुस्तकालयहरू समावेश गरेको छ, जुन बेलायतको सबैभन्दा ठूलो पुस्तकालय प्रणाली हो।